Ro‘yxatdan Donald Tramp, Jo Bayden, Entoni Fauchi va tibbiyot xodimlari joy oldi. Foto: time.com Amerikaning Time jurnali «Yil odami» nomiga nomzodlar ro‘yxatini e’lon qildi. Ro‘yxatga to‘rt kishi kiritildi. Bular amerikalik siyosatchilar Donald Tramp va Jo Bayden hamda infeksionist Entoni Fauchidir. Short-listdan shuningdek, koronavirus pandemiyasi davrida insonlar hayotini qutqarish bilan shug‘ullangan tibbiyot xodimlari ham joy oldi. Time jurnali 1927 yildan «yilning faxrli insoni»ni aniqlashni yo‘lga qo‘ygan. Keyinchalik u «yil odami»ga o‘zgardi. Mamlakat va butun dunyoga yil davomida eng ko‘p ta’sir ko‘rsatgan shaxs yoki bir necha kishi «yil odami» deb e’lon qilinadi. 2019 yilda shvetsiyalik maktab o‘quvchisi – ekolog-faol Greta Tunberg «yil odami» deb e’lon qilingan. Avvalroq Time 15 yoshli ixtirochini «yil bolasi» deb topgandi.